Rick And Morty Bergabung Dengan God of War Ragnarok Dalam Video Promo Terbaru
Rick and Morty telah melancarkan kerjasama terbaru yang mengejutkan peminat, kali ini bersama God of War Ragnarok dengan promo baharu yang melucukan.  Musim keenam siri ini akhirnya telah menayangkan episod pertamanya, dan sama seperti musim-musim yang lalu, musim baharu menampilkan banyak bahan promosi yang melibatkan francais popular.  Sebelum ini, Rick and Morty telah bekerjasama dengan banyak pihak seperti Sony dalam promosi khas Death Stranding, dan episod pertama musim baharu telah menggabungkan kembali siri tersebut dengan Sony untuk pelancaran God of War Ragnarok yang baharu pada hujung tahun ini.  Dengan God of War Ragnarok akan dilancarkan lewat November ini, Rick and Morty mengeluarkan promo yang menampilkan dua watak utama melompak ke dunia permainan video. Rick secara lucu mengambil alih peranan Kratos dengan mencukur kepalanya dan melukis mukanya untuk acara tersebut, dan apabila dia akhirnya dapat memegang kapak Kratos, dia dengan kelakar enggan membantu Morty kerana tidak mahu senjata hebat itu kotor.  Anda boleh lihat promo Rick and Morty untuk God of War Ragnarok dibawah: God of War Ricknarock #ad @PlayStation pic.twitter.com/jIn5lIGo5M— Rick and Morty (@RickandMorty) September 5, 2022 God of War Ricknarock #ad @PlayStation pic.twitter.com/jIn5lIGo5M— Rick and Morty (@RickandMorty) September 5, 2022 God of War Ricknarock #ad @PlayStation pic.twitter.com/jIn5lIGo5M Rick and Morty ialah siri komedi hit animasi setengah jam yang mengisahkan seorang saintis genius sosiopati yang mengheret cucunya yang penakut dalam pengembaraan yang sangat berbahaya merentasi alam semesta. Rick Sanchez tinggal bersama keluarga anak perempuannya Beth dan sentiasa membawa dia, menantu lelakinya Jerry, cucu perempuan Summer, dan Morty ke dalam penggembaraan intergalaksi. Di A.S., Rick and Morty adalah komedi #1 merentasi semua saluran kabel AS pada 2017, 2019 dan 2021. Sepanjang hayat sehingga kini, animasi tersebut telah ditonton lebih 10 bilion kali di seluruh dunia, merentasi linear, digital dan penstriman. Rick and Morty dibintangi Justin Roiland (Solar Opposites), Sarah Chalke (Scrubs), Chris Parnell (Saturday Night Live) dan Spencer Grammer (Greek). Siri ini dicipta oleh Dan Harmon (Community) dan Roiland, yang juga bertindak sebagai penerbit eksekutif. Rick and Morty boleh di strim di HBO GO.